П Р О Т О К О Л   № 2
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 23.01.2018 г.

Днес, 23.01.2018 г. /вторник/ от 13.30 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

         ЧЛЕНОВЕ:  Калина Чапкънова 
   Евгени Диков
						   
На заседанието присъства експертния сътрудник на комисията: Елеонора Савова – н-к отдел „Съдебни кадри” и техническия сътрудник Мариана Георгиева.

Д Н Е В Е Н   Р Е Д:

1. ОТНОСНО: Становище от Иван Маринов – главен секретар на ПРБ относно предложение от окръжния прокурор на Окръжна прокуратура – Русе за трансформиране на 1 /една/ щ.бр. за длъжност „куриер“ в 1 /една/ щ.бр. за длъжност „съдебен деловодител“ /вх. № ВСС-627/18.01.2018 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Предлага на Прокурорската колегия на Висшия съдебен съвет да даде съгласие за трансформиране на 1 /една/ щ.бр. за длъжност „куриер“ в 1 /една/ щ.бр. за длъжност „съдебен деловодител“ в Окръжна прокуратура – Русе.
МОТИВИ: Исканата трансформация е необходима, т.к. с оглед данните за натовареността на магистратите, дейността на специализираната администрация е затруднена, поради липса на достатъчно съдебни деловодители, които да извършват деловодната обработка на делата и въвеждането на информация в УИС. Налице е финансова обезпеченост за сметка на утвърдения бюджет на ПРБ за 2018 г.
1.2. ИЗПРАЩА решението на Комисия „Бюджет и финанси“ за становище по финансовата обезпеченост.
1.2. След получаване на становище от КБФ, ВНАСЯ предложението в заседание на Прокурорската колегия към Висшия съдебен съвет, за разглеждане и произнасяне. 

2. ОТНОСНО: Становище от Иван Маринов – главен секретар на ПРБ  относно предложение от апелативния прокурор на Апелативна прокуратура – Бургас за увеличаване щатната численост с 1 /една/ щ.бр. за длъжност „Завеждащ служба „Архив“.  /вх. № ВСС-16740/13.12.2017 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Предвид високото съотношение на броя на магистратите спрямо броя на съдебните служители – 1,90 в Апелативна прокуратура – Бургас, при средно за страната – 1,28 и невъзможността за увеличаване на щатната численост на съдебните служители с исканата щатна бройка, ПРЕДЛАГА на апелативния прокурор на АП – Бургас да изрази становище относно възможността за трансформиране, в рамките на утвърдената щатна численост на съдебните служители, в щатна бройка за длъжността „Завеждащ служба „Архив“.

Т.  Р А З Н И:
 3. ОТНОСНО: Писмо от главния секретар на ВСС относно изготвяне на нови Вътрешни правила за деловодната дейност и документооборота във ВСС.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТЛАГА разглеждането на предложените от главния секретар на ВСС текстове до изготвяне на цялостни Правила за движението на документооборота във Висшия съдебен съвет и Правилника за организацията на дейността на ВСС и неговата администрация.
3.2. ПРЕПОРЪЧВА на главния секретар на ВСС да запази досегашния ред  за движение на документооборота във ВСС до изготвяне на цялостните Правила по т. 3.1.

ПРЕДСЕДАТЕЛ 
НА КОМИСИЯТА:      /п/
					   ГЕРГАНА МУТАФОВА